Document ID: 31987D0231

31987D0231
L 099/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 7 април 1987 година
за изменение на Директиви 64/432/ЕИО и 72/461/ЕИО по отношение на някои мерки, свързани с чумата по свинете
(87/231/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 43 от него,
като взе предвид предложението на Комисията (1),
като взе предвид становището на Асамблеята (2),
като взе предвид становището на Икономическия и социален комитет (3),
като има предвид, че Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (4), последно изменена с Регламент (ЕИО) № 3768/85 (5), определи условията, които трябва да се спазват по отношение на класическата чума по свинете при живи свине, предназначени за търговия в рамките на Общността;
като има предвид, че Директива 72/461/ЕИО на Съвета от 12 декември 1972 г. относно здравните проблеми, засягащи търговията в Общността с прясно месо (6), последно изменена с Директива 87/64/ЕИО (7), определя предпазните мерки, които трябва да се спазват по отношение на класическата чума по свинете при прясно свинско месо, предназначено за търговия в рамките на Общността;
като има предвид, че в резултат на национални програми за ликвидиране на класическата чума по свинете, въведени в рамките на мярка на Общността, някои държави-членки напълно ликвидираха болестта и могат да претендират, че са официално свободни от класическа чума по свинете; като има предвид, че следователно трябва да им бъде дадена възможността да поддържат статута, който са придобили и да предотвратят повторната поява на болестта на територията си чрез засилване на предпазните мерки, които ползват по отношение на въпросните продукти с оглед неблагоприятните ефекти от болестта върху продуктивността на поголовието свине и върху дохода на работещите в този сектор;
като има предвид, че прилагането на тези разпоредби е ограничено до приемането на Решение на Съвета относно мерки за борба с класическата чума по свинете,
ПРИЕ НАСТОЯЩОТО РЕШЕНИЕ:
Член 1
Директива 64/432/ЕИО се изменя, както следва:
1.
Първото изречение от член 4б, параграф 1 се заменя със следното:
„Държавите-членки, които са официално свободни от чума по свинете, не могат да се противопоставят на въвеждането на тяхна територия на свине, идващи от:“
2.
Член 4б, параграф 2 се заменя със следния текст:
„2. Настоящият член се прилага до 31 декември 1988 г.“
3.
Член 4б, параграф 3 се заличава.
4.
Буква Е от член 7, параграф 1 се заменя със следния текст:
„Е.
При свине за отглеждане или разплод, независимо от член 3, параграф 4 и до 31 декември 1988 г., тези животни, които са били ваксинирани срещу чума по свинете. Такива животни трябва да носят специална марка и да бъдат предназначени за доставка в стопанства, където животните системно се ваксинират срещу чума по свинете.“
Член 2
Директива 72/461/ЕИО се изменя, както следва:
1.
В член 13а, параграф 1 първото изречение се заменя със следния текст:
„1. Държавите-членки, които са официално свободни от чума по свинете, не могат да възпрепятстват въвеждането на територията си на прясно свинско месо от друга държава-членка, ако това месо е било добито от:“.
2.
В член 13а, параграф 1, i), думите „член 4в, параграф 1“ се заменят с думите „член 4б, параграф 1“.
3.
В член 13а, параграф 3, първа и втора алинеи датата „31 декември 1987 г.“ се заменя с „31 декември 1988 г.“
Член 3
До 1 ноември 1987 г. Съветът се произнася с квалифицирано мнозинство по предложение на Комисията относно удължаването на сроковете, предвидено в член 4б и член 7, параграф 1, буква Е от Директива 64/432/ЕИО и член 13а от Директива 72/461/ЕИО.
Член 4
Държавите-членки въвеждат в сила законовите, подзаконовите и административните разпоредби, необходими, за да се съобразят с настоящото решение, най-късно до 31 декември 1987 г. Те незабавно информират Комисията за това.
Член 5
Адресати на настоящото решение са държавите-членки.
Съставено в Люксембург на 7 април 1987 година.

Labels: 20
3
17
6